
EXPUNERE DE MOTIVE PRIVIND OPORTUNITATEA 
PROIECTULUI DE HOTĂRÂRE 

Proiect de hotărâre privind închirierea prin atribuire directă a spațiului cu altă destinație  situat in Timișoara ,str. Amforei ,nr.6, pe o perioadă de 3 ani către ASOCIAȚIA FOȘTILOR REFUGIAȚI, STRĂMUTAȚI ȘI EXPULZAȚI
DIN  ARDEALUL DE NORD  A.R.D.E.A.N



	Asociația Foștilor Refugiați, Strămutați și Expulzați din  Ardealul de Nord  A.R.D.E.A.N este o organizație non-profit înființată în anul 2001, în baza OG nr.26/2000, al cărei scop este de a reuni persoanele refugiate ,strămutate și expulzate în urma Dictatului de la Viena din 30 august 1940 ,de a proteja drepturile și interesele  acestora și pentru desfășurarea activităților organizate în folosul membrilor asociației .
	Prin cererea cu numărul CT2018-006552/20.12.2018, Asociatia Foștilor Refugiați, Strămutați și Expulzați din  Ardealul de Nord  a solicitat atribuirea spațiului situat în Timișoara ,str. Amforei ,nr.6 , necesar pentru desfășurarea activităților asociației .
Spațiul cu altă destinație din Timișoara ,str.Amforei ,nr.6 are  suprafață de 51,25 m.p, este liber de sarcini , fiind înscris în cartea funciară  417431-C1-U2 Timișoara , număr top 26169/1/1/1/1/1/1/2/I, în proprietatea Primăriei Municipiului Timișoara .
	 Comisia de Analiză a Spațiilor cu Altă Destinație decât aceea de locuință situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr.549/24.10.2018 ,întrunită în ședinta din data de 21.01.2019 a hotărât atribuirea pe o perioadă de 3 ani către Asociația A.R.D.E.A.N a  spațiului cu altă destinație decât aceea de locuință situat în Timișoara ,Str. Amforei Nr.6 .
	Comisia a hotărât închirierea spațiului  la tariful de închiriere stabilit prin Raportul de evaluare   de  2,068 euro /lună/m.p , respectiv o chirie lunară de 106 euro/lună/m.p. 
	Apreciem că proiectul privind închirierea prin atribuire directă a spațiului cu altă destinație  situat in Timișoara ,  str. Amforei , nr.6, pe o perioadă de 3 ani către Asociația Foștilor Refugiați, Strămutați și Expulzați din  Ardealul De Nord  A.R.D.E.A.N, îndeplineste condițiile pentru a fi supus dezbaterii și aprobării în plenul Consiliului Local al Municipiului Timișoara. 

